BWG ต้นทุนพุ่ง! กดผลงานไตรมาส 1 พลิกขาดทุน 11 ลบ.
BWG ต้นทุนพุ่ง! กดผลงานไตรมาส 1 พลิกขาดทุน 11 ลบ. จากปีก่อนมีกำไร 0.50 ลบ.
14 พ.ค. 2564

บริษัท เบตเตอร์ เวิลด์ กรีน จำกัด (มหาชน) หรือ BWG รายงานผลการดำเนินงานงวดไตรมาส 1/64 มีกำไรสุทธิ ดังนี้

ทั้งนี้ บริษัทมีรายได้จากการขายและให้บริการกําจัดกากอุตสาหกรรมสำหรับไตรมาสนี้จากสภาวะเศรษฐกิจโดยรวมอันเกิดจากหลายๆ ปัจจัย บริษัทจำเป็นต้องปรับนโยบายด้านราคา ส่งผลให้อัตราค่าบริการถัวเฉลี่ยลดลงร้อยละ 12 โดยชดเชยกับปริมาณกากอุตสาหกรรมที่รับกำจัดเพิ่มขึ้นคิดเป็นอัตราร้อยละ22 ส่งผลให้สามารถมีรายได้เพิ่มขึ้นจำนวน 34 ล้านบาท หรือคิดเป็นอัตราร้อยละ 11 เมื่อเปรียบเทียบกับระยะเวลาเดียวกันกับปีก่อน
นอกจากนี้ กลุ่มบริษัทย่อยที่เป็นโรงผลิตและจำหน่ายไฟฟ้าจากขยะอุตสาหกรรม ซึ่งผลิตและจำหน่ายกระแสไฟฟ้าครบทั้งหมดใน ไตรมาสนี้ทำให้มีรายได้จากการจําหน่ายไฟฟ้าเพิ่มขึ้น 37 ล้านบาท หรือคิดเป็นอัตราร้อยละ 28 เมื่อเทียบกับไตรมาสเดียวกันของปีก่อน โดยมีสาเหตุหลักจากที่บริษัทฯ สามารถผลิตและจำหน่ายกระแสไฟฟ้าเพิ่มขึ้นจำนวน 13 ล้านหน่วย หรือคิดเป็นร้อยละ 8 เมื่อเทียบกับไตรมาสเดียวกับปีก่อน
ด้านรายได้รับเหมาก่อสร้าง เป็นรายได้โครงการฟื้นฟูลำห้วยคริตี้ จากกรมควบคุมมลพิษ กระทรวงทรัพยากรธรรมชาติและสิ่งแวดล้อม มูลค่า โครงการ 408 ล้านบาท ระยะเวลาทำงาน 1,000 วัน บริษัทได้ส่งมอบงานเรียบร้อยแล้วเมื่อ 12 กุมภาพันธ์ 2564
สำหรับต้นทุนจากการให้บริการกําจัดกากอุตสาหกรรม มีค่าใช้จ่ายผันแปรที่สำคัญคือ ค่าหลุมฝังกลบตัดจ่าย ค่าเชื้อเพลิง ค่าน้ำมัน ค่าผลประโยชน์ตอบแทน กรมโรงงาน และมีต้นทุนคงที่อันประกอบไปด้วย เงินเดือนและผลตอบแทนพนักงาน ค่าเสื่อมราคา